**مے آسٹن الزبتھ مان جیننگز** (25 اپریل 1872 – 24 اپریل 1963) 1901ء سے 1905ء تک فلوریڈا کی خاتون اول تھیں  وہ فلوریڈا کی سب سے بااثر خواتین میں سے ایک کے طور پرجانی جاتی تھیں۔ وہ شہری اور انسان دوست تنظیم خواتین ووٹرز لیگ کی بانی تھیں۔مے مان جیننگزکے والدآسٹن مان ایک ریاستی سینیٹر تھے اور مے مان نے ان کے زیر سایہ کام کیا ۔ وہ فلوریڈا کے گورنر ولیم شرمین جیننگز کی اہلیہ بنیں اور فلوریڈا کی خاتون اول بن گئیں اور انھوں نے اپنے والد کے زیر سایہ پیدا ہونے والے تعلقات کے ذریعے اپنی سیاسی زندگی کو آگے بڑھایا۔

ابتدائی دور
-----------

مے مان نیو جرسی کے بیون کے سینٹر ویل سیکشن میں پیدا ہوئیں۔ ان کے والدین 1874ء میں کرسٹل ریور، فلوریڈا چلے گئے  وہاں رہتے ہوئے مے مان جیننگز کے والد آسٹن مان فلوریڈا کی سینیٹ کے لیے منتخب ہوئے۔ اس کی ماںریچل مان کا انتقال 1882ء میں ہوا جب مے مان صرف نو سال کی تھیں اور اس کے والد نے مے اور اس کی چھوٹی بہن کو سینٹ آگسٹین، فلوریڈا میں سینٹ جوزف اکیڈمی بھیج دیا۔  :13-16 مے مان بہت روشن خیال تھیں اور اس نے لوگوں کے درمیان رہ سیاست کے بارے میں وہ سب کچھ سیکھا جو وہ سیکھ سکتی تھی۔مے مان 1889 ءمیں پوسٹ گریجویٹ کے اضافی سال کے لیے سینٹ جوزف اکیڈمی میں اپنی تعلیم جاری رکھنے کا انتخاب کیا۔  :30ان کے والد آسٹن مان ریاستی ایوان نمائندگان کے لیے بھاگ دوڑ شروع کی تو مے مان نے مہم میں مدد کی اور ریلیوں میں لوگوں سے بات چیت اور انھیں قائل کرنے کی کوششیں کی۔

شادی
----

مے مان نے ہرنینڈو کاؤنٹی کے جج ولیم شرمین جیننگز سے بروکس وِل میں اپنے والد کے گھر پرپہلی ملاقات کی ۔  مے مان کے والد نے جب ریاستی سینیٹر کے عہدے کا انتخاب جیت لیا تو جنوری 1891ء میں قانون سازی کا اجلاس شروع ہوا تو مے مان نے اپنے والد کے معاون کے طور پر کام کیا۔ وہ تقرریوں، خط کتابت اور سماجی تقریبات کی میزبانی کی ذمہ دار تھی۔  ولیم ایس جیننگز تلہاسی گئے اور مے مان کے ساتھ ملاقاتیں جاری رہیں۔ جج جیننگز نے 12 مئی 1891ء کو مے مان سے شادی کی۔ 

نوبیاہتا جوڑا بروکس ول میں رکھی جسے اب تاریخی طور پر ولیم شرمین جیننگ ہاؤس کے نام سے جانا جاتا ہے۔ 1893 ءمیں ان کے شوہر فلوریڈا کی مقننہ کے لیے منتخب ہوئے اور 1895ء میں ایوان کے اسپیکر بنے۔ ان کا ایک بیٹا11 نومبر 1893ء کو پیدا ہوا اور اس کا نام شرمین برائن جیننگز رکھا گیا۔  اس کے بعد ولیم نے انتخاب لڑا اور 1900 ءمیں فلوریڈا کے گورنر منتخب ہوئے۔ بہت سے لوگڈیموکریٹک پارٹی میں ان کے زبردست عروج کا سہرا مے مان کی ریاستی سیاست اور سیاست دانوں کے بارے میں وسیع علم اور ریاست بھر میں فلوریڈا فیڈریشن آف ویمنز کلب کے ارکان کے درمیان تعلقات کے وسیع نیٹ ورک کو دیتے ہیں۔ 

 می جیننگز اپنے شوہر اور بیٹے کے ساتھ نیاگرا فالس میں
فائل:JenningsHouseJax.jpg جیکسن ویل میں جیننگز کا گھر
1901 ءمیں وہ تلہاسی چلے گئے اور چار سال تک گورنر کی حویلی میں رہے۔ گورنر کے طور پر اپنے شوہر کی مدت ملازمت کے بعدیہ دوبارہ جیکسن ویل چلے گئے پھر فلوریڈا انھوں نے ایک کامیاب قانون کی پریکٹس کی۔ انھوں نے اپنا وقت جیکسن ویل کے گھر اور کلے کاؤنٹی میں فلوریڈا کے مڈلبرگ کے قریب ایک فارم کے درمیان تقسیم کیا، جہاں ان کے پاس لکڑی کا ذخیرہ بھی تھا۔  ان کے شوہر کا انتقال 1920 ءمیں ہوا۔

شہری کام
--------

مے جیننگز ڈوول کاؤنٹی فیڈریشن آف ویمنز کلبز کی آرگنائزر تھیں اور فلوریڈا فیڈریشن آف ویمنز کلب کی صدر تھیں۔  اس نے ماحولیاتی تحفظ ، بچوں کی بہبود ، خواتین کے حق رائے دہی ، تلہاسی میں فلوریڈا کی اسٹیٹ لائبریری ، سیمینولز کے لیے تحفظات ، لازمی تعلیم کا قیام، اسٹاک باڑ کے قوانین اور ریاستی پارکوں کے تحفظ سمیت مسائل کے لیے لڑنے کے لیے حوصلہ افزائی کرنے والی خواتین کے اس بااثر نیٹ ورک کا استعمال کیا۔. ریاست بھر میں کلب کی خواتین نے انتخابی مہم میں کام کیا، قانون سازوں سے لابنگ کی اور دیگر تنظیموں سے مدد کی اپیل کی۔ 

31 مارچ 1921ء کو مے جیننگز نے فلوریڈا اسٹیٹ لیگ آف ویمن ووٹرز کی مشترکہ بنیاد رکھی۔ اس نے بچوں کے ساتھ بہتر سلوک، قیدیوں کے حقوق ، تعلیمی اصلاحات اور فنڈنگ، عوامی بہبود میں بہتری، تحفظ اور شاہراہوں کی خوبصورتی کے لیے مہم چلائی ۔

مے مان جیننگز کا انتقال 24 اپریل 1963ء کو ہوا اور انھیں ایور گرین قبرستان (جیکسن ویل، فلوریڈا) میں دفن کیا گیا۔

میراث
-----

مے جیننگز کو "مدر آف فلوریڈا فاریسٹری" کے نام سے جانا جاتا تھا کیونکہ وہ قانون سازی ایکٹ کو فروغ دینے اور اسے محفوظ بنانے میں اپنا کردار ادا کرتی تھیں جس نے فلوریڈا اسٹیٹ بورڈ آف فاریسٹری کو تشکیل دیا،  جسے آج ڈویژن آف فاریسٹری کے نام سے جانا جاتا ہے۔ میامی یونیورسٹی کے روتھن ووگل کے مطابق، جیننگز نے "ہومسٹیڈ کے قریب رائل پام اسٹیٹ پارک کی ترقی میں اہم کردار ادا کیا"، جسے بعد میں نیشنل پارک سروس کو عطیہ کر کے ایورگلیڈس نیشنل پارک میں شامل کر دیا گیا۔

اعزازات
-------

* 1929ء میں، سٹیٹسن یونیورسٹی نے مے جیننگز کو ان کے انتھک شہری اور سیاسی کام کے لیے ایک درجن بھر لائق مقاصد کے لیے اعزازی ڈاکٹر آف لاز سے نوازا۔
* اسے *لیک لینڈ لیجر* نے بیسویں صدی کے سب سے اہم فلوریڈین باشندوں میں سے ایک کے طور پر نامزد کیا تھا۔ [ *حوالہ درکار* ]
* مے مان جیننگز کو فلوریڈا ڈیپارٹمنٹ آف سٹیٹ نے گریٹ فلوریڈینز 2000 پروگرام میں ایک عظیم فلوریڈین نامزد کیا تھا۔ اعزاز کی تصدیق کرنے والی ایک تختی بروکس ول کے جیننگ ہاؤس میں واقع ہے۔  2008 میں، انھیں دوبارہ زندہ ہونے والے پروگرام میں ایک عظیم فلوریڈین کے طور پر بھی نوازا گیا۔
* مے مان جیننگز پارک، 33-acre (130,000 میٹر2) شہر کے شمالی حصے میں واقع جیکسن ویل کی ملکیتی پارک کا نام اس کے اعزاز میں رکھا گیا ہے۔ یہ 1940 میں کھولا گیا
* فلوریڈا یونیورسٹی میں مئی اے مان جیننگز ہال کو ان کے اعزاز میں 1962 میں نامزد کیا گیا تھا

حوالہ جات
---------

1. 1 2 3  "Secretary Browning Designates 2008 Great Floridians"۔ Florida Department of State۔ 14 March 2008۔ 29 اکتوبر 2013 میں اصل سے آرکائیو شدہ
2. 1 2  "First Families of Florida: Mansion Life"۔ State of Florida, Division of Historical Resources۔ 2008۔ 10 اکتوبر 2008 میں اصل سے آرکائیو شدہ
3. 1 2  Linda Darlene Moore Vance۔ May Mann Jennings, Florida's Genteel Activist (PDF) (مقالہ)
4. 1 2 3 4  Mary Jo McTammany (9 April 2003)۔ "Wife turns into a good politician"۔ Florida Times-Union۔ The County Line۔ 18 ستمبر 2016 میں اصل سے آرکائیو شدہ
5. 1 2 3 4  "Everglades Biographies: May Mann Jennings"۔ Reclaiming the Everglades: South Florida's Natural History 1884 to 1934۔ Florida International University۔ 26 جولا‎ئی 2018 میں اصل سے آرکائیو شدہ۔ اخذ شدہ بتاریخ 12 نومبر 2022  الوسيط `|url-status=` تم تجاهله (معاونت)
6. 1 2  "Sherman Bryan Jennings"۔ Swedish America Heritage Online - Illinois, New York, Massachusetts۔ 19 January 2013۔ اخذ شدہ بتاریخ 12 نومبر 2022
7. ↑  Mary Jo McTammany (13 October 2007)۔ "W.S. Jennings' name became part of Liberty ship lore"۔ Florida Times-Union۔ My Clay Sun۔ 03 مارچ 2016 میں اصل سے آرکائیو شدہ
8. ↑  "May Austin Elizabeth Mann Jennings"۔ General Federation of Women's Clubs Florida (.docx)۔ September 2021۔ اخذ شدہ بتاریخ 12 نومبر 2022
9. ↑  "The Great Floridians 2000 Program"۔ Florida Department of State Division of Historical Resources۔ 2010۔ 31 اکتوبر 2010 میں اصل سے آرکائیو شدہ
10. ↑  "May Mann Jennings Park"۔ City of Jacksonville, FL: Recreation & Community Services۔ 09 جولا‎ئی 2017 میں اصل سے آرکائیو شدہ
11. ↑  "UF Named Facilities"۔ University of Florida Foundation۔ 2 April 2010۔ 30 مئی 2010 میں اصل سے آرکائیو شدہ